વાપી: વાપીમાં 3 દિવસ પહેલા એસ.ટી બસની અડફેટે એક બસ કંડક્ટરનું કમકમાટીભર્યુ મોત નિપજ્યું હતું. જોકે મોત બાદ મૃતક કંડક્ટરનો મૃતદેહ એમ્બ્યુલન્સ સહિત સંબંધિત વિભાગની બેદરકારીને કારણે મૃતદેહ બે કલાક સુધી રસ્તા પર રઝળ્યો હતો. આ ઘટના વાપીમાં હવે ચર્ચાસ્પદ બની છે અને સમગ્ર ઘટનાને જીલ્લા કલેક્ટરે ગંભીરતાથી લઈને સમગ્ર મામલે લાલ આંખ કરી છે તેમજ સંબંધિત વિભાગો પાસેથી લેખિતમાં જવાબો માંગતા ખડભડાટ મચી ગયો છે.